
ОТНОСНО:  ОТЧЕТ ЗА  ИЗПЪЛНЕНИЕ НА  БЮДЖЕТА ПО ПРИХОДИТЕ

                         И РАЗХОДИТЕ НА ОБЩИНА БУРГАС  КЪМ 30.06.2014г.
УВАЖАЕМИ    ОБЩИНСКИ СЪВЕТНИЦИ,
На   основание    чл.44 ,ал.1, т.7 от   ЗМСМА ,във връзка с чл.137,ал.2 от Закона за публичните финанси    представям на  вниманието   Ви  информация за изпълнение на бюджета на Община Бургас,сметки за средства от  Европейския съюз ,както и за останалите показатели,сделки и операции.
В  информацията  е представено текущото изпълнение на бюджета на Община Бургас към 30.06.2014година  на основните параметри по бюджета на общината  и  бюджетите  на второстепенните разпоредители с бюджетни кредити .В изложението   е направена    съпоставка   на  годишния разчет за 2014г.   с изпълнение на  показателите за същия отчетен период на предходната 2013 година.Данните са на база месечните отчети за касово изпълнение на собствения бюджет на Община Бургас и на касовите отчети на второстепенните разпоредители с бюджетни кредити.
Бюджетът на Община Бургас е разработен при спазване  на разпоредбите на Закона за публичните финанси , Наредбата за условията и реда за съставяне на бюджетната прогноза за местните дейности за следващите три години,за съставяне,приемане,изпълнение и отчитане  на общинския бюджет, ЗДБРБ за 2014 година
Законът за публичните финанси консолидира материята, уредена до сега в ЗУДБ,ЗОБ и  годишните закони за държавния бюджет.С влизане в сила на ЗПФ от 01.01.2014г са 

отменени първите два закона, което  съществено промени бюджетните процедури, вмени нови ангажименти на Общинския съвет, натовари с нови отговорности общината  и увеличи зависимостта от Министерство на финансите- общината е лишена от приходи  от данък върху най-евтините  недвижими имоти, както и върху тези на вероизповеданията; вмениха се правомощия за определяне на облекчения върху данък стари автомобили;имотите на вероизповеданията са  освободени и от такса битови отпадъци.
Новите моменти в ЗДБРБ дадоха отражение  и в общинския бюджет – увеличи се  размера на  МРЗ, без включване на съответните ресурси в стандарта за издръжка на общинската администрация; общата изравнителна субсидия е с малък ръст спрямо тази от 2013г; реално общината  разполага текущо с 95% от заложената в бюджета сума; ръст се отбелязва в целевата субсидия за изграждане и ремонт на общински пътища и целевата субсидия за капиталови разходи; трансферът за местни дейности се предоставя в размер на 95%  / чл.55 от ЗДБРБ за 2014г/.По този начин целевата субсидия и общата изравнителна субсидия през 2014година реално  достигат нивата  от 2013година. Трансферът за зимно поддържане и снегопочистване  за 2014година е непроменен спрямо предходната 2013 година,което съгласно чл.55 от  същия закон означава намаление.
Съгласно чл.53,ал.2 от ЗДБРБ целевата субсидия за първото полугодие на 2014 година е 45% /без тази за изграждане и ремонт на общински пътища/.

ПРИХОДИ ПО БЮДЖЕТА

На база на данните  от месечните отчети за касово изпълнение  на бюджета и при  план-разчет на  общите приходи за  дейности държавна отговорност и  дейности местна 
отговорност   в размер на  153 108,9 хил. лв,  текущото изпълнение към   30.06.2014 г.       е в размер на     48 995,3   хил. лв /, което представлява   32%  спрямо  одобрения бюджет  , в това число –за държавни дейности  фактически усвоени 42,17%, за местни дейности -23,65%, в т.ч. дофинансиране на държавни дейности.
Съпоставени с  отчетените постъпления за същия период на 2013година  са били реализирани  приходи в размер на  51 983,8  хил. лв – намаление с 5,8%.                                         
ПРИХОДИ ЗА ДЪРЖАВНИ ДЕЙНОСТИ
1.От определения за общината размер на обща субсидия съгласно  чл.50 от ЗДБРБ за 2014г – 64 221,2 хил.лв , изпълнението е  в размер на  31 843,2 хил лв  - 49,6% спрямо плана за годината ,което е   с  5,4%   по-ниско  за  същия  отчетен период  на  предходната година    /  33 668,8 хил.  лв към 30.06.2013г/. 
2.Получени  целеви трансфери в размер на  1 671,9 хил.лв /при 1 576,5 хил.лв към 30.06.2013г./ -  в т.ч.:  субсидии за  вътрешноградски  и междуселищни  пътнически превози –   681,6 хил.лв / при 650,1 хил.лв. към 30.06.2013г./  компенсации за безплатен  превоз на ученици до 16 години- 18,7 хил.лв / при  31 хил.лв към 30.06.2013г/.; компенсации за безплатни или намалени  цени пътувания – 953,8 хил.лв     

/ при 895,4 хил.лв. към 30.06.2013г/.

3.Общата  изравнителна субсидия  626,4 хил.лв  / при  1 200 хил.лв към 30.06.2013г./     -намаление с 48,8% спрямо предходната година, в т.ч. за зимно поддържане и снегопочистване на общински пътища -59,9 хил.лв.
4.Целева субсидия за капиталови разходи   407,6 хил.лв../ при 3 447,5 хил.лв. към 30.06.2013г/-средства за публична инвестиционна програма
5.Съгласно  указания на Министерство на финансите за отчетния период  са получени трансфери  за   359,2 хил.лв., от които  :
-5,3 хил.лв по проект „Обществена трапезария“;

-1,5 хил.лв  трансфер от Министерството на културата за Национален конкурс за поезия „Христо Фотев“;

-223,4 хил.лв –трансфер от Областна управа за провеждане на Избори за членове на Европейски парламент 2014г.;

- 126,2 хил.лв от Агенция“Пътна инфраструктура“

-2,8 хил.лв –трансфер от Министерство на културата за обучителни семинари на обществените библиотеки.

6.Други  предоставени  трансфери , в т.ч. :
-18,7 хил.лв. от Агенцията по заетостта по програми;

-5,2  хил.лв. от съфинансиране  по ОПРР“Интегриран  план за градско възстановяване и развитие“
-528,1 хил.лв-възстановени средства от съфинансиране по ОПОС“ВиК мрежи“ кв.Меден Рудник.
7.Предоставени са  трансфери  в размер на  164 хил.лв. в т.ч.:

-160 хил.лв за  културни институти съгласно договори за съфинансиране;

-4 хил.лв. трансфер на НУМСИ“Проф.Панчо Владигеров“;

Получените  средства по ПУДООС за отчетния период  са в размер на 19,1 хил.лв.

Неданъчни приходи в размер на  224,6 хил лв  , изпълнение от 34,2% спрямо плана  за годината /при 262,8 хил.лв към 30.06.2013г./ в т.ч.:

-приходи от продажба услуги изпълнение от 134 хил.лв, което е 54% спрямо плана /при 129,7 хил.лв към 30.06.2013г./; ръст от  3,3%
-наем имущество –изпълнение от 6,9 хил.лв /при 45 хил.лв към 30.06.2013г./; 

-приходи от наем земи –изпълнение от  6,9 хил.лв;

- приходи от държавни такси –изпълнение от  66,9 хил.лв,което е 40,2 % спрямо плана /при 49,2 хил.лв към 30.06.2013г./;  ръст от  36%.
 ПРИХОДИ ОТ  ОБЩИНСКИ   ДЕЙНОСТИ 

Изпълнението по този показател за отчетния период  е в размер на     39 865,4 хил.лв .
При план  на собствените  приходи от  74 692,4 хил.лв  за отчетния период изпълнението спрямо  плана за 2014г  е  53,4%;    / при  39 374,6 хил. лв към 30.06.2013г/;   нарастване от 1,5%.

Данъчни  приходи  в т.ч :

Данък върху доходите  на физически лица в размер на 279,3 хил.лв – изпълнение от 48,1% спрямо плана /при 303,9 хил.лв към 30.06.2013г/
Имуществени данъци – изпълнението е в размер на  16 803,9 хил. лв,  което  представлява  56,9%  спрямо плана  за годината /при 15 006,1 хил.лв към 30.06.2013г./-ръст спрямо предходен отчетен период от 12%.
Увеличението на събираемостта  се основава  на   въведената система за събиране на задължения за минали периоди , създадена вътрешна  добра организация  в администрацията  на дейността  при  събиране на задълженията  по  местоживеене на гражданите и засилената контролна дейност при  събиране и отчитане на собствените приходи.                                                      
Разпределението  на постъпленията  е както следва,   в т.ч.:
- данък върху  недвижими  имоти   -  6 686,6 хил.лв-   изпълнението спрямо плана           е 51,5%  /при  7 238,7 хил.лв към 30.06.2013г./ ;  намаление спрямо предходен  отчетен период ;                                   
- данък  върху   превозните  средства – приходи в размер на    4 855 хил. лв,     изпълнение  спрямо плана   57,1 %    /при  4 434 хил. лв  към 30.06.2013г/ и ръст          от  9,5%;
-   данък  при придобиване на имущество по дарения  и възмезден начин–   постъпленията са  в размер на   5 114,9 хил. лв ,  изпълнение спрямо плана -67,7 %            / при  3 229,9 хил. лв към  30.06.2013г / ;  ръст  спрямо предходен отчетен период от  58,4%.
-туристически данък – постъпленията са    144,3 хил. лв, изпълнението спрямо плана за годината е 29%  /при 103,4  хил. лв към 30.06.2013г/,  ръст  от 40%.
-данък върху наследствата – приходи за периода от 3,1 хил.лв.;три пъти по-високи  постъпления  от плана за годината;
-други данъци –изпълнение от 5,9 хил лв , изпълнението е 39,2 %/при 6,3хил. лв към 30.06.2013г/.Тук са отчетени постъпленията  от отменения със закон   пътен данък  за минало време.
- патентен данък в размер на 279,3 хил.лв, изпълнението е 48,1 % / при 303,9хил.лв към 30.06.2013г./.
Общо  данъчните  приходи за отчетния период  са в размер на 17 089,1 хил. лв ,  изпълнението спрямо  годишен план е   56,7 %  /при 15 316,4 хил. лв към 30.06.2013г/;  ръст от 11,6%.
 Неданъчни приходи   

 Общото      изпълнение на неданъчните приходи за отчетния период са в размер на            39 865,4 хил.лв,   което  53,4% спрямо плана /при 39 274,6хил.лв към 30.06.2013г./.

Разпределение  на неданъчните приходи , в т.ч.: 

 Приходи и доходи от собственост – общо изпълнение от   4 430,2 хил. лв,      което  представлява   43 %   спрямо плана  за годината    / при  3 756,5 хил. лв    към 30.06.2013г/ .                                                        
 В приходите и доходите от собственост    са включени постъпленията  от   :                                                                                                                                 
-приходи  от продажба на услуги,стоки и продукция – 1 752,8 хил. лв ,изпълнение от  40,5% спрямо плана / при 1 678,4 хил. лв  към 30.06.2013г/. В този параграф намират отражение приходите от дейности по :

- контрол по паркиране, наем паркинги,велостоянки – 1 372 хил.лв –ОП“Транспорт“
-приходи от ОП“Спортни имоти“ – продажба на услуги от плувни басейни ,спортни зали и площадки -30,4  хил.лв;

-приходи от  ОП“Общински имоти „- 79,6 хил.лв;

-приходи от новосъздаденото социално предприятие  ОП“Морски знаци“-16,9 хил.лв;

-приходи от туристическа дейност на ОП“Туризъм“-60,4 хил.лв;

-приходи от дейност на Младежки културен център -14,2 хил.лв;

-приходи от  ОП“Летен театър“- 4,9 хил.лв;

-приходи от концертна дейност на Професионален ансамбъл „Странджа“-6,7 хил.лв;

-приходи от  продажба на тръжна   документация  и други  услуги  по Наредбата  на Общински съвет /  - 174,4 хил.лв.
- приходи от  наеми на   имущество  -  постъпления  от 1 831,2 хил. лв,  изпълнението  спрямо плана  е 53,8 %   / при   1 126,1хил. лв  към 30.06.2013г./; ръст на приходите  от  61 % спрямо предходен отчетен период
- приходи от наем земя – 556,6 хил. лв, изпълнението е  46,4 % /при 609,9 хил. лв към 30.06.2013г/;  
- приходи  от   дивиденти  –  реализираните    приходи за периода са  в размер на          202,2 хил.  лв  ,/ при 273,8 хил.лв към 30.06.2013г/,  изпълнението е   20,2%   спрямо  плана  за годината ;                                                                                                                                             
 -приходи от лихви по срочни депозити –изпълнени от 78,5 хил.лв /при 59,3 хил.лв към 30.06.2013г/ ръст от  32,4% спрямо предходна година .
-приходи от лихви по  текущи банкови сметки и други  –   8,9 хил. лв         /при 9 хил. лв към  30.06.2013г/ .
Приходи от  общински такси  
По този показател  изпълнението е в размер на  16 783,1 хил. лв , което е 59,6% спрямо годишния план  /при   17 823,7 хил. лв към 30.06.2013г./  .
Приходите от  общински такси  формират  37,7%  от общите собствени  приходи за  общински дейности . Разпределението на таксите по видове,  в т.ч.:
- постъпления от такса битови отпадъци съгласно приета план-сметка от Общинския съвет   в размер на  12 027,6  хил. лв;  изпълнение от 70% спрямо плана за годината  /при  13 163  хил. лв      към 30.06.2013г/, запазва се нивото на приходите по този параграф спрямо предходната година.
- такси ползване   на пазари, тържища и др . / по  чл.56 от ЗУТ/ - постъпления от           1 389,4хил.лв,  усвоени  39,7%  спрямо  плана / при  1 395,3 хил. лв към 30.06.2013г/ ;                                                       
- такси за технически услуги – постъпления в размер на   707,1 хил. лв, изпълнение от 46,9 % спрямо плана / при  667,2 хил. лв към 30.06.2013г/ ; ръст от 6%   спрямо предходен отчетен период;  

-такси за административни  услуги -  приходи в размер на   315,9 хил. лв- изпълнението  е 48,6%   спрямо плана   /при  308,5 хил. лв към 30.06.2013г/;
- такси  за детски градини,ясли  и други социални услуги  -  2 024,9 хил. лв-  изпълнение  49,3%   спрямо плана за годината / при 1983,3 хил. лв към 30.06.2013г/, ръст от 2,1% ;запазване нивата от предходния период;
-за откупуване на гробни места – 16,2 хил. лв / при 9 хил. лв към 30.06.2013г/  ;
-общинска такса  за притежаване на куче -8,1 хил.лв /при 8,7 хил. лв към 30.06.2013г./;
-други общински такси -  203,8 хил. лв ,  /при 288,7 хил. лв към 30.06.2013г./.
 Приходи от глоби, санкции и лихви –   постъпленията за отчетния период са  в размер на  1 374,1 хил. лв,  изпълнението спрямо плана е  47,4% /при 1 637,6 хил. лв към 30.06.2013г/.
Други неданъчни приходи-   постъпленията са в размер на  183,8 хил. лв                     /при 100,9хил. лв към 30.06.2013г/.Приходите  в този параграф са формиране от постъпления по застрахователни премии -4,2 хил.лв, за отсичане на дървета-36,1 хил.лв; продажба тръжни документи – 8 хил.лв; от бракуване на ДМА , предадени вторични суровини и други неданъчни приходи.
Приходи от концесии – изпълнението на  приходите за отчетния период спрямо план  е 31,8%-   в размер на    222,5хил. лв  / при  998,9  хил. лв към 30.06.2013г./.
Постъпления от продажба на нефинансови активи -    935,8  хил.лв /при  724,8 хил.лв към 30.06.2013г/,като с най-голям дял са постъпленията от продажба на земи.
Приходи от дарения и помощи  от страната и от чужбина –   136,1 хил. лв /при  127,3 хил. лв към 30.06.2013г/.
Получени средства  от КФП по международни програми  в размер на 40,4 хил.лв.

Трансфери и субсидии  за други ведомства 
В рамките на  плана по бюджета за 2014г и с решение на Общинския съвет,   на  основание сключени договори между Община Бургас и Министерство на културата и в изпълнение на   чл.5, ал.2 от Закона за закрила и развитие на културата  е осигурена субсидия от местни приходи на държавни културни институти   в размер на 160 хил.лв  / при 180 хил. лв   към 30.06.2013г/ в т.ч.: 
-О Ф Д – 75  хил.лв /при 82,5хил лв към 30.06.2013г/

-ДТ”Адр.Будевска” –  70 хил. лв /при  78,5хил. лв към 30.06.2013г/

-Куклен театър –    15 хил. лв / при  19 хил..лв към 30.06.2013г/

 Общински дълг
Финансовите  задължения на Община Бургас ,поети  с решение на Общински съвет    към 30.06.2014г  са в изпълнение и спазване  изискванията на Закона за общинския дълг,  измененията в  Закона за публичните финанси .
С протокол №18/19.02.2009г на  Общинския съвет е прието решение за поемане на  целеви инвестиционен дългосрочен кредит в размер на 16 000 хил.лв, а на 17.08.2009г се сключи договор за банков кредит с банка ОББ за финансиране на  общински обекти и проекти по капиталова програма на  общината.Средствата са усвоени  в срок.Месечните вноски по заема се погасяват в определения срок, няма забава при изплащане на заема и наказателни лихви .Погасените суми с натрупване са в размер на 10 525 хил.лв, остатъкът  за погасяване до края на периода  на действие на договора  /м.август 2016г/  - 5 475 хил.лв.
С протокол № 35/24.06.2010г и решение  на Общинския съвет  , Община Бургас сключи договор за дългосрочен инвестиционен  банков кредит  в размер на  10 000 хил.лв с Общинска банка .Средствата по договора са усвоени за реализиране на проекти по капиталовата програма на общината.Месечните вноски се изплащат  в срок, без наказателни лихви за просрочие и към 30.06.2014г  с натрупване са погасени  4 583 хил.лв.До края на действието на договора /м.септември 2017година/ остават  вноски за погасяване в размер на 5 417 хил.лв.
Поетите ангажименти  по  заеми към Фонд   за енергийна ефективност  в размер на  4 968,6 хил. лв   към 30.06.2014г са погасени  вноски в  размер на  1 602,4 хил. лв.  
С решение     на Общински съвет  №5/22.12.2011г  се сключи договор с Европейската банка за развитие за банков кредит  в размер на 19 558,3 хил.лв. Банковият кредит е в гратисен период до 2015г. Към 30.06.2014г са усвоени средства в размер на 7 196,2 хил.лв.В срок се  изплащат годишните такси по обслужване  на банковия кредит.

С  решение на  Общински съвет    №21/26.03.2013г се сключи договор за дългосрочен  инвестиционен заем с  „Регионален фонд за градско развитие“ за изграждане на интерактивен антракционен обект „Подземен град“в размер  на  2 108,2хил.лв.         Средсвата по договора  ще се усвоят  през 2015година.    
С решение на Общински съвет  №28/29.10.2013г се сключи договор  с „Регионален фонд за градско развитие „   в размер на 3 300,3 хил.лв за изграждане на  културен център „Флора-Бургас“.Средствата по договора не са усвоени.

Общо поетите , но не  усвоени  кредити към 30.06.2014г   са в размер на 5 408,5 хил.лв   
С решение №18 и Протокол №36/27.05.2014г на Общинския съвет и  на основание  чл.17 от Закона за общинския дълг   се сключи договор за дългосрочен банков  кредит  с  „Фонд за органите на местно самоуправление в България –ФЛАГ“ЕАД в размер на 2 118 437 лева, предназначен за финансиране на  собственото участие на община Бургас за изпълнение на одобрен проект с наименование „Интегриран проект за обновяване на значими пространства  в град Бургас“.Срокът за усвояване на кредита е до  28.02.2015 година.  През отчетния период са усвоени средства в размер на 683,9 хил.лв.                          
Просрочените вземания за отчетния период  са в размер на 5 309,3 хил.лв / при 18 875,3 хил. лв  към 30.06.2013г/в т.ч.
 – публични вземания  в размер на  9,3 хил лв /при 15 474 хил. лв към 30.06.2013г/-неплатени такси  за ползване на детски градини;

- вземания от клиенти -998,4 хил .лв / при  1 105,6 хил.лв към 30.06.2013г/;  вземания от наематели на  общински жилищни и нежилищни имоти, наеми от спортни клубове,зали и комплекси;

-вземания от  наеми,лихви и консумативи – 2 731,7 хил.лв / при 1 073,3 хил.лв към 30.06.2013г/ ; неизплатени задължения по Наредба по РИЕ,тротоарно право,такси за продажба на  алкохол и цигари, неплатени наеми от  наети ученически столове.
- други  просрочени вземания  в размер на  1 569,9 хил лв /при 1 222,3 хил.лв.към 30.06.2013г./ отнесени са вземанията от неразпределен дивидент и съдебни вземания от спечелени дела.

Просрочените задължения към доставчици са в размер на 1 981,3 хил.лв /при 3 538,3 хил.лв.към 30.06.2013г/.По-голяма част от просрочените задължения са към фирми по поддръжка на зелени площи, улично осветление,сметопочистване и депониране на отпадъци.
Наличностите по банкови сметки на Община Бургас и поделенията  към 30.06.2014година  са в размер на  29 945,1  хил.лв  .
Наличностите на средства по оперативни програми  на Община Бургас и второстепенните разпоредители с бюджетни кредити  за отчетния период са в размер на 20 875,6 хил.лв.
РАЗХОДИ  ПО  БЮДЖЕТА

 КАПИТАЛОВИ РАЗХОДИ ЗА ПРИДОБИВАНЕ НА ДЪЛГТРАЙНИ МАТЕРИАЛНИ АКТИВИ
От  приложения  отчет за финансиране на  капиталови разходи по  обекти са усвоени средства в размер на   16 145,8 хил. лв /  при  40 963,3 хил. лв към 30.06.2013г/, в т.ч.:

· собствени бюджетни средства –  710,8 хил.лв / при  167,1  хил. лв към 30.06.2013г/

·  извънбюджетни средства по  Оперативни програми–  14 497,1 хил  лв  /при 37 134,9 хил. лв  към 30.06.2013г/

· субсидия от републикански бюджет в размер на 407,6  хил.лв -./при   3 447,5 хил. лв към 30.06.2013г./
В рамките  на собствени бюджетни средства са разчетени  и капиталови трансфери на  здравни заведения-търговски дружества  в размер на  22  хил. лв / при 35,9  хил. лв към 30.06.2013г/.
2.РАЗХОДИ    ОБЩИ ДЪРЖАВНИ СЛУЖБИ
В този раздел са включени   разходите по издръжката на  общинска администрация / в т.ч.   прилежащи кметства и   териториални дирекции/; разходите за провеждане на   избори за  Европейски парламент.
Държавна отговорност са разходите за : ФРЗ и социални осигуровки на администрацията в размер на  1 687,8 хил. лв в /при 1653,4 хил. лв към 30.06.2013г/.

Разходите за  проведени избори през м.май са в размер на 201,1 хил.лв/ за възнаграждения на секционни комисии и за консумативи ,свързани с дейността./Средствата са предоставени  целево от държавния бюджет.
Общинска отговорност  са разходите за заплати и издръжка на Общински съвет, веществена  издръжка на общинска администрация ,както и помощи по Решение на Общинския съвет.   За отчетния период са усвоени  средства в размер на  2 473,5           хил. лв / при 3 114,4 хил.лв към 30.06.2013г/, от тях :
-помощи по решение на Общ.съвет на транспортни дружества за карти за безплатни пътувания на ученици,студенти и пенсионери, помощи за физически лица - в размер на   691,4  хил. лв /при 633,6  хил. лв  към 30.06.2013г/;
- за веществена издръжка на  общинска администрация-   1 624,6 хил. лв / при  2 832,5 хил. лв към 30.06.2013г/ ,намаление на разходите за издръжка с 74,3% спрямо предходната година  в резултат на  спазване на  приетата   антикризисна програма за намаляване    на  разходите за материали,командировки,поддръжка .
-разходите   за  възнаграждения , осигуровки и  издръжка  на Общински  съвет са   в размер на   306 хил. лв  / при 108,2 хил. лв  към 30.06.2013 г/в т.ч. –заплати и осигуровки – 249,1 хил.лв / при 93,4 хил. лв  към 30.06.2013г./ и  57 хил.лв за веществена издръжка  /при   19,1  хил. лв  към 30.06.2013г/ - увеличението на разходите  за дейността  е два пъти и половина на основание приети изменения в наредбата за  организация дейностите на Общинския съвет.
 РАЗХОДИ  ПО  ОТБРАНА И СИГУРНОСТ
За дейности по вътрешната сигурност – общинска отговорност – разходите за периода   -  190 лв/ при  75,4 хил. лв към 30.06.2013г/,                                                               

За дейности –държавна отговорност - разходи в размер на   53 хил. лв     / при  59,2 хил. лв  към 30.06.2013г/ т.ч.:  
-пунктове за управление  -възнаграждения и осигуровки -9,3 хил.лв и за издръжка 2,2 хил.лв;                                                  
-районни инспектори  и ДПС- 1,3 хил.лв /при 1 хил. лв  към 30.06.2013г./;
-общински  съвет за наркотични вещества  – възнаграждения,осигуровки и веществена издръжка 6,8  хил.лв  /при  8,5 хил. лв към 30.06.2013г/ ;
-местна комисия за борба с трафика на хора – разходи за възнаграждения и материали -1,8 хил.лв;
-местни комисии  за борба с противообществени прояви на малолетни и пълнолетни лица  – 3 ,1хил.лв / при 5,6 хил. лв към 30.06.2013г./;
-материално стимулиране на  обществени възпитатели и издръжка кабинети по  чл.43 от ЗБППМН -  9,2 хил лв / при 16,6 хил. лв към 30.06.2013г/;
-заведения за отрезвяване и дом за  временно настаняване  - 1 хил.лв / при  1,4 хил. лв към 30.06.2013г./ ;
-отбранително мобилизационна подготовка -  възнаграждения на нещатен персонал и материали в размер на  18,7 хил.лв /при 24,7 хил.лв.към30.06.2013г/

 ОБРАЗОВАНИЕ 
Общите  разходи  в раздел  „Образование”   за полугодието са в размер на       24 908,5 хил. лв   /при  24 675,2 хил.лв към 30.06.2013г /  в т .ч .:
Делегирани от държавата дейности   - в раздела са разпределени разходите на   училищата, ЦДГ, ОДЗ,международни програми и  извънучилищна дейност  .                 С делегираните  дейности по ЗДБРБ  ,  ръководителите и директорите  на  заведенията са с пълни правомощия на управление и разпореждане с предоставените им  бюджетни средства по единни държавни стандарти  за възнаграждения и  издръжка.
 От разчетените  разходи    по плана  за годината  са  усвоени  22 677,7  хил. лв               / при 22 288,9 хил. лв към 30.06.2013г/  в т.ч. :
1. Работни   заплати и осигуровки –  18 386,1 хил. лв   /при  17 346,5  хил. лв към 30.06.2013г / ;
2. Веществена издръжка  4 291,6  хил.лв / при 4 692,5 хил. лв към 30.06.2013г. / в т.ч.
-  за храна –   615,8 хил. лв / при  653,5  хил. лв към 30.06.2013г/;
-  текущи ремонти и поддръжка –   363,2  хил.лв / при 366,8 хил.лв към 30.06.2013г/;
-   вода ,горива и енергия  и външни услуги –  1 894,6 хил.лв/ при 1 405,6 хил. лв към 30.06.2013г/;
-   за материали и книги за училищни библиотеки -  750,8 хил.лв;
-разходи за застраховки – 16,3 хил.лв;
3.Стипендии за ученици – 347,5 хил.лв /при  249,9 хил.лв.към 30.06.2013г./                                                           

4.Мероприятия по извънучилищни дейности – разходи в размер на  40 хил.лв/ при 8,9 хил.лв към 30.06.2013г./
5.Придобиване на  ДМА, инвентар, компютри и хардуер  разходите са в размер на 222,5 хил.лв.
Дейности  общинска отговорност  - разходите са в размер на  2 420,6 хил.    лв              / при 2 386,3 хил. лв към 30.06.2013г/ .
Във връзка с въвеждане на  задължителна  подготовка на децата на 5 годишна възраст се въвежда допълнителен стандарт в размер на 200 лв за едно дете в група, като разходите  се дофинансират със  собствени  средства на общината.

Разходите от дофинасиране на дейностите  към 30.06.2014 година са в размер на       45,1 хил.лв.
За издръжка на ЦДГ  и ОДЗ  разходите са разчетени при стандарт от 843 лева за едно дете за всяко заведение, съобразно броя на групите . За храна, отопление, текущ ремонт , хигиенни материали  са изразходени  2 230,8  хил. лв /при 2 181,1 хил. лв към 30.06.2013 г/ .
За издръжка и възнаграждения на Общински детски комплекс разходите са в размер на    49,6 хил.лв / при 52,8 хил.лв към 30.06.2013г./   
В други дейности по образованието  разходите са  за общински празничен и спортен календар,юбилеи на учебни и детски заведения и са усвоени средства в размер на    108,7 хил.лв / при  152,5 хил.лв към 30.06.2013г./
Разходите за придобиване на  активи са в размер на  144,8 хил.лв.

Събраните такси  от дейностите  за периода  са в размер на   1 530,2 хил. лв / при  1 538,8 хил.лв   към 30.06.2013г/.  Съгласно чл.8 , ал.3, ал.4 от ЗМДТ  има покриване  до  фактическите  разходи от други общински  приходи.
Натуралните показатели в дейностите за отчетния период  – настанени деца в яслени групи – 821бр.; деца в ЦДГ и ОДЗ -7 468бр.; деца в подготвителни групи -587бр.; брой ученици -24 318бр. и изплатени стипендии на  1 741 учащи.

ЗДРАВЕОПАЗВАНЕ
Средствата във функция „Здравеопазване „ са разпределени за заплати,осигурителни вноски,други възнаграждения и  средства за издръжка по Закона за здравословни и безопасни условия на труд в детските ясли и медицинския персонал в учебни и детски заведения;за издръжка на здравни кабинети  и медиатори.Стандартите за разходите са увеличени със 7,7% спрямо предходната отчетна година.  
Общите разходи за здравеопазване са в размер на 1 664,5 хил.лв/ при 1 662,4 хил.лв към 30.06.2013г./
Разходи  по дейности  държавна отговорност
Във  функцията се  отчитат   средствата за  възнаграждения, осигуровки на  персонала  в  ОДЗ ,  детски ясли , детска млечна кухня.  Тук са  разчетени  и разходите за  възнаграждения, осигуровки и  издръжка на здравните кабинети.
Разходите по функция  Здравеопазване  за отчетния период    са в размер на          1 199,2 хил. лв. /при  1 179,1 хил.лв към 30.06.2013г/-в т.ч.:
· за заплати и осигуровки  -   1 185,1 хил.лв / при  1 166,2 хил . лв към 30.06.2013г./
· за издръжка- 14,1 хил.лв /при 13  хил.лв към 30.06.2013г/
Разходи  общинска отговорност  

Веществената издръжка на детските  ясли ,субсидии за  болница за белодробни заболявания, детска млечна кухня, център за кожно-венерически заболявания , Медицински център №3  са в размер на   465,3хил. лв      / при  483,3 хил. лв към 30.06.2013г/.
Във функцията са отразени и разходите за  детска млечна кухня  в размер  на            209,7 хил. лв   / 240,5 хил. лв  към 30.06.2013г/ ,като реализираната продукция до пълната себестойност остава за сметка  на  общинския бюджет.
Брой на децата в детските  ясли е 1 390, а 1150 са обслужените деца от детска млечна кухня  за отчетния период.

 СОЦИАЛНО ОСИГУРЯВАНЕ,ПОДПОМАГАНЕ И   ГРИЖИ
В тази функция са разчетени разходите за три защитени жилища; дом за стари хора;центрове за  социална рехабилитация и  интеграция;дневни центрове и кризисен център; домашен социален патронаж ;програми  за развитие на човешките ресурси за 

насърчаване на заетостта  и предоставяне на социални услуги,като и осигуряване на временна  заетост за 250 души.
Осигурени са средства за дофинансиране  на дейностите във функцията.

Общите разходи за дейностите  са в размер на  2 431,6 хил. лв / при  2 187,3 хил.лв към 30.06.2013г/
Дейности  държавна отговорност
 С извършените  структурни промени в  социалните дейности  през 2003г  са разкрити  заведения за социални услуги –защитени жилища- 1,2,3; центрове за социална                                                      
рехабилитация и интеграция , център за обществена подкрепа,центрове за работа с деца на улицата , центрове  за настаняване от семеен тип,  дневни центрове за хора с увреждане ,кризисен център,дневни центрове за деца с увреждания,дом за стари хора,програми по временна заетост.
Разходите  в това направление  са в размер на 1 730,1хил. лв / при 1 647,6 хил. лв към 30.06.2013г./ в т.ч.:
- Център за  обществена подкрепа – разходите за  периода  са в размер  109,6хил. лв      / при 111,5 хил..лв към 30.06.2013г/;
-Център за работа с деца на улицата - разходи за  40,8 хил. лв /при 36,3 хил.лв  към 30.06.2013г/;
-по Програми за временна заетост –договор с Бюрото по труда – разходи в размер на  17 хил.лв/ при 7,6  хил. лв  към 30.06.2013г/;
- Център за настаняване от семеен тип  -   разходите са в размер на   29,7 хил. лв /при  93,9 хил.лв към 30.06.2013г/.Намалението е  във връзка със закриване на  Дома за деца лишени от родителски права „Коджакафалията и настаняването им в ново разкритите центрове от семеен тип.                                                              
-Дом за стари хора -   98,5хил. лв /при  88,9 хил. лв към 30.06.2013г/;
-Защитени жилища – 1  , 2 , 3 – общо разходи за  79,3 хил. лв / при  68 хил. лв към 30.06.2013г/;
-центрове за социална рехабилитация    - 66,9  хил. лв / при 51,7 хил.лв към 30.06.2013г/;
-център за настаняване от семеен тип –  108,6хил.лв / при  592,8хил.лв към 30.06.2013г./
-дневен център за възрастни хора  с увреждания– разходи в размер на 65,2  хил. лв /при 63 хил.лв  към 30.06.2013г/;

-дневни центрове  -разходи  в размер на  51,9 хил. лв   /при 49,2 хил. лв  към 30.06.2013г/;
-социално подпомагане ,осигуряване и грижи  за периода разходите са в размер  на  1 004,3  хил. лв / при 931,7 хил. лв към 30.06.2013г/.  От 2006 година в тази дейност се отчитат получените и предоставени на транспортните дружества средства  от Републиканския бюджет,  компенсираните безплатни и с намаление  пътувания;
-Кризисен център – усвоени са  средства в размер на   28,1 хил. лв   / при  35,5 хил. лв. към 30.06.2013г/.
-центрове за временно настаняване –  30,3 хил.лв / при 17,6 хил.лв към 30.06.2013г./.
 Общинска отговорност - разходите  са  в размер на   701,5  хил. лв / при  539,7 хил. лв към 30.06.2013 г/ в т. ч:  

-разходи за домашен социален патронаж, организиране на трапезарии за социално слаби  и други  социални услуги  в размер на    584,7 хил.лв    / при 506,8хил. лв към 30.06.2013г/;
-по Програма  на временна заетост-  4,4 хил.лв / при  6,8 хил. лв  към 30.06.2013г./
В общинска отговорност са отчетени и разходите на ново създаденото  социално  ОП“Морски знаци“ –за заплати,осигурителни вноски и разходи за дейност и материали в размер на  86,1 хил.лв. 
Разходите за  обединено счетоводство по социални дейност в разчер на  26,2 хил.лв /при 26,1 хил.лв към 30.06.2013г./
Социалната  услуга  за подпомагане от домашен социален патронаж  е предоставена на  800 възрастни хора  и социално слаби  на   територията на  Община Бургас. Както и  при детските заведения и  в тази дейност   има покриване  от други  приходоизточници на част  от разходите до пълната  себестойност  /чл.8, ал3 и4 от ЗМДТ/.
Разходите от дофинансиране  на  ЦНСТ, център за временно настаняване и защитени жилища  за отчетния период е 51,1 хил.лв.                                                                  
ЖИЛИЩНО  СТРОИТЕЛСТВО,  БКС,  ОПАЗВАНЕ НА ОКОЛНАТА СРЕДА
Разходите във функцията са изцяло  общинска отговорност.
Общите разходи във функцията  в размер на  5 816,7 хил. лв  / при  7 327 хил. лв към 30.06.2013 г/ .
Разпределението на разходите  по дейности е както следва:

-разходи  по дейност  ВиК   и поддържане на фонтани  -16,6 хил. лв /при 19,6 хил. лв към 30.06.2013г  /;
-разходи за  ел.енергия за улично осветление и поддържане на ел.съоръжения  в града и по съставни селища – 876,9 хил. лв /при 1 071,5  хил. лв към 30.06.2013г/.
С измененията в  ЗДБРБ през 2009г   се създаде нова дейност във функцията –„Изграждане , ремонт и поддържане на уличната мрежа „  / до 2008г тези разходи се отчитаха по дейност  служби по   зимно поддържане на пътища и снегопочистване /.
Разходите за отчетния период са в размер на   243,3 хил. лв / при 864,4  хил. лв   към 30.06.2013г/.                                                      
-разходи за  други дейности  по жилищно строителство, БКС и регионално развитие /включват се разходите  по премахване на незаконни обекти/ - 2,6 хил. лв / при 13,1 хил. лв към 30.06.2013г/;
-разходи по управление, контрол и регионални дейности  по  опазване на околната среда      -76,4 хил.лв /при  37,5 хил.  лв към 30.06.2013 г/;
-разходи по  озеленяване и  текущо поддържане на  зелени площи, паркове и гради – усвоени са   25,2 хил. лв /  при  353,7  хил. лв към 30.06.2013г. /;

-разходи за  поддържане на чистотата – изразходени  4 594,3 хил. лв / при  4 919,2хил. лв към 30.06.2013г/  .
-за други дейности по опазване на околната среда – 4,9 хил.лв / при 9,1 хил.лв.към 30.06.2013г.
8. ФИЗКУЛТУРА  И  СПОРТНА  ДЕЙНОСТ
Разходите в дейността  са  общинска отговорност.

Усвоените средства  са  за финансиране на спортни клубове,спортни прояви  и разходите за отчетния период  са в размер на     572,1 хил. лв / при 658,7 хил.лв към                                                        
30.06.2013г/  в т.ч.-  спортни прояви и мероприятия  на Община Бургас  в размер на     8,1 хил.лв и  564 хил. лв  за субсидиране дейността на спортните клубове / при 533,4     хил. лв към 30.06.2013г./.
Държавна отговорност –разходи   за спорт за всички – 4,9 хил.лв / при 3 хил.лв към 30.06.2012г./

ПОЧИВНО  ДЕЛО,  КУЛТУРА
Във функцията се отчитат разходите за  възнаграждения, осигуровки , дейност  и издръжка на културни институти,   Туристически  информационен център.
Разходи за култура - държавна отговорност  са разчетени по  стандарти за издръжка на дейностите  . Въпреки увеличението с 9,6%  средствата са недостатъчни и част от разходите  се дофинансират със  собствени средства  по  бюджет на общината ,в т.ч. :
-Регионална библиотека –усвоени  124,6 хил. лв / при 165,3 хил. лв към 30.06.2013г/;
-Регионален музей – усвоени  76,3 хил. лв / при 103,6 хил. лв към 30.06.2013г/;                                                               

-Художествена галерия –усвоени  19,1 хил. лв / при 27,3 хил. лв към 30.06.2013г/;
-субсидия за  26 читалища – усвоени   298  хил. лв /при  268,8 хил. лв към 30.06.2013г/.
В дейностите  „Култура „ –общинска отговорност   от 2012г след структурни промени се отчитат и разходите  на Туристически информационен център. С решение на Общинския съвет през 2014 се създаде ОП“Туризъм“  което присъедини и  ТИЦ.Разходите за отчетния период са в размер на  249,3 хил.лв – заплати,осигурителни вноски и разходи за дейност.
-ОП „Летен театър, фестивали и концерти „ –разходи в размер на    366,8  хил. лв           / при 488,5 хил. лв към 30.06.2013г/, включват се  разходите за възнаграждения, осигуровки  и  дейност оркестри, за  културна програма ;
-Младежки културен център – отчетени разходи за  200,6 хил. лв / при 221,6 хил. лв към 30.06.2013г./;
-Списание „Море”  -разходи за 17,7 хил. лв / при 10,7към 30.06.2013г./;
-къща-музей „Петя Дубарова” –разходи за  11,6 хил. лв / при  10,7  хил. лв към 30.06.2013г/  .                                                                
-Други дейности по културата – разходите  за  работни заплати,осигуровки и дейности по приетия  културен календар  за 2014 година  от Общински съвет  са  в размер на  338,4 хил. лв / при 310,5 хил. лв  към 30.06.2013г/ ;

-Културен център Морско казино –разходи за възнаграждения,осигуровки и дейност в размер на  104,7 хил. лв/   при  94,3  хил. лв към 30.06.2013г./;
 -разходи за  Радиотранслационни възли – 39,3  хил. лв / при 30,8 хил. лв към 30.06.2013г/ вкл. разходи за програмно време ;
-Ансамбъл „Странджа”- за заплати,осигуровки и издръжка – разходи в размер на 197,4 хил. лв /при 171,9 хил. лв към 30.06.2013г./;
-разходи за обредни домове и зали  разходите за издръжка са 8  хил. лв /при 12,5 хил. лв към 30.06.2013г/;

Реализираните приходи в дейностите е в размер на  128 хил.лв х лв  /при  59,8  хил. лв към 30.06.2013г./   в т.ч. :   Младежки културен център -19 хил. лв;   ОП”Летен театър”–        94,3 хил. лв ;  други дейности по културата – 2  хил.  лв;   Ансамбъл „Странджа”-6,3 хил. лв; Библиотеки- 3,4 хил. лв.ОП“Морско казино -3 хил.лв
В тази функция се отчитат и разходите за спортни бази за спорт за всички, както и субсидиите за спортните клубове, определени с  прието решение на Общинския съвет.Разходите за отчетния период са в размер на  587,8 хил.лв /при 572,1 хил.лв към 30.06.2013г./                                                                     
 ИКОНОМИЧЕСКИ ДЕЙНОСТИ И УСЛУГИ
Държавна отговорност –   разходите са в размер на    681,6  хил. лв / при 650,1 хил. лв към 30.06.2013г/в т.ч.субсидии за вътрешно градски и междуселищни превози на транспортни дружества.
 Дейности  общинска отговорност  - усвоени са  средства в размер на   3 116,9 хил. лв      / при  2 468,3 хил. лв към 30.06.2013г/  в т.ч.:
-разходи за ОП”Общински имоти „ –разходи за заплати, осигуровки и веществена издръжка   1 005 хил. лв / при 664,8 хил.лв към 30.06.2013г/; 
-разходи  за дейностите на  ОП”Спортни имоти” са 916 хил. лв /при  1 093,6           хил.лв към 30.06.2013г./;
-разходи на ОП“Транспорт“  за заплати ,осигуровки и дейност – 848,3 хил.лв / при  264,4 хил.лв към 30.06.2013г/; разходите за предходна година  са за три месеца,тъй като  с решение на Общинския съвет предприятието е създадено  от м.април 2013година;                                                   
-разходи за Приют за бездомни кучета – 51,2 хил. лв /при 53 хил. лв към 30.06.2013г./.
Във функцията са отнесени и разходите  за Омбудсман и сътрудници – 24,2 хил. лв       /при 21 хил.лв към 30.06.2013г/;  технически служби по кметства -  разходите  са    в размер на  41,7  хил. лв/ при  40 хил.лв към 30.06.2013г./.
-субсидии за нестопански организации –  86 хил.лв / при   175,9хил. лв към 30.06.2013г/ вкл. за регионални и общински клубове на  слепите , инвалидите , ветераните ,клубове на пенсионерите, диабетици.
В дейността са отчетени и  извършените разходи за чл.внос в нестопански организации, други местни и международни организации в размер на  53,2  хил.лв  / при 59,9 хил. лв към 30.06.2013г/.

Разходи за служби по поддържане и ремонт на пътища -91,3 хил.лв /при 95,8 хил.лв към 30.06.2013г./

 Разходите за  лихви по заеми от банки са в размер на   469,4 хил.лв  / при  396,9 хил. лв към 30.06.2013г./. Разходите за дофинансиране на  държавните дейности   и с  Решение на Общ.съвет за периода са в размер на    1 096,1 хил. лв / при   997,5хил. лв към 30.06.2013г./.                                           
 Разходите по извънбюджетните сметки и оперативни програми  за отчетния период са в размер на 15 551,3 хил.лв  . Община Бургас работи по 22 оперативни програми, в т.ч. 

-разходите по програми за техническа помощ са в размер на 80,1 хил.лв.;-дейност на Областен информационен център;

-4 оперативни  програми по  развитие на човешките ресурси –общо разходи в размер на 

473 хил.лв;  в т .ч. :„Живот в семейна среда“, “Алтернативи-лични асистенти за хора в нужда“, „Помощ в дома „   ,   „ Приеми ме-приемна грижа за деца“; 
-3 програми  по административен капацитет и разходи за периода  в размер на            138,4 хил.лв; в т.ч.: „Създаване условия за ефективен мониторинг и контрол при разработване на политики и стратегии“  ,  „Обучение на служители от общинска администрация“  ,  „“Повишаване на ефективността и оптимизация на  структурата на общинската администрация“;
-  8 програми  по регионално развитие и разходи в размер на  6 697,5 хил.лв; в т.ч.:
„Комплексен онкологичен център“  , „ Центрове за настаняване от семеен тип“   ,  „“Достъпна градска среда“  ,  „ Интегриран градски транспорт“  ,  „Достъпна градска среда и о-в Св.Анастасия“ ,  „ Интегриран план за градско  възстановяване и развитие“ ,  „“Магията на древността от бургаския залив до Странджа планина“  ,  „Интегриран план за градско развитие“  ;
- 5 програми по  опазване на околната среда – разходи за периода в размер на        4 602,3 хил.лв; в т.ч.: „ВиК мрежи кв.Меден Рудник“  ,  „ВиК мрежи кв.Сарафово“  ,   „ВиК мрежи кв.Горно Езерово“  ,  „ Изграждане депо с.Братово“  ,  „ВиК мрежи Банево-Ветрен-Минерални бани“ ;
-оперативна програма „Рибарство“ с разходи за отчетния период -3 560 хил.лв ; „Реконструкция и модернизация пристанище кв.Сарафово“.                                         
В  предоставената  информация за сведение по текущо изпълнение на основните параметри по бюджета за 2014г на Община Бургас за периода   01.01.-30.06.2014г . изпълнението на приходната част спрямо одобрения бюджет   е 32 %  / при 30,9 %  към 30.06.2013г./- показател за задоволително  добро финансово обезпечаване на  разходите по дейностите  в момент на общата икономическа криза в страната , както и  спрените средства по еврофондове за  финансиране на поетите ангажименти по  проектите и  оперативните програми.
Във връзка с намаляване  негативните последици  и през настоящата година   се съблюдава стриктно приетата    програма  за намаляване  и  ограничаване на  разходите по текущата издръжка на дейностите,  завишен  финансовия контрол , анализират  се приоритетите   за финансиране  на рисковите дейности  в социалната   сфера, в областта на образованието,здравеопазването  и  реалния стопански сектор.
Общо приетите комплексни мерки  по антикризисната  програма на Община Бургас се отразяват положително  за запазване на стабилното ,устойчиво  и  сравнително добро финансово  състояние на Община Бургас.   
Предвид гореизложеното, предлагам Общинския съвет  да вземе следните решения :
ПРОЕКТ  ЗА    РЕШЕНИЯ: 

На основание чл.21 ал.1  т.6  от ЗМСМА, във връзка с чл.137,ал.2 от ЗПФ :

1. Приема  информацията  за изпълнение на  бюджета по приходите и разходите  на Община Бургас към 30.06.2014г.  в т .ч  по:

1.1. Приходите и разходите  по бюджетни сметки, функции,дейности и параграфи на Община Бургас съгласно Приложение –отчет форма БО-3 /съкратен вариант/                                                              
1.2. Приходите и разходите по извънбюджетни сметки и сметки за средства от Европейския съюз и останалите показатели,сделки и операции на Община Бургас, по функции съгласно  Приложение –отчет форма ИБСФ

      2.  Приема отчета за състоянието на общинския дълг към 30.06.2014г, съгласно чл.9  от ЗОД.

        3.Приема извършените разходи до размера на фактическите съгласно чл.8,ал.3 и ал.4 от ЗМДТ, в т.ч. за ЦДГ,детски ясли, млечна кухня, ДСП, други за сметка  на останалите приходоизточници.
КРАСИМИР СТОЙЧЕВ
ЗА КМЕТ НА ОБЩИНА БУРГАС
Съгласно заповед № 2736/10.10.2014г

ПРИЛОЖЕНИЯ:
1. Отчет за изпълнение на бюджета по приходите и разходите  към 30.06.2014г./съкратен вариант/ .

2. Отчет за капиталови разходи  към 30.06.2014г.
3. Отчет за разходите за средства по оперативни програми                                          / извънбюджетни сметки и фондове /към 30.06.2014г.

4. Справка за състоянието на общинския дълг към 30.06.2014г.

5. Справка за дялово участие и акции в предприятия към 30.06.2014г.

6. Справка –анализ за приходите и разходите на Община Бургас  за периода 01.01.2012-30.06.2014г.
7.Справка  за предоставени субсидии  на нестопански организации към 30.06.2014г.
8. Справка  за  приходите  и  разходите   по  Закона  за  туризма             към 30.06.2014г.

9. Справка за концесионни плащания към 30.06.2014г.
10. Справка за предоставени субсидии на спортни клубове  към  30.06.2014г.
11.  Справка  за разходите от проведени културни прояви към 30.06.2014г
12.Справка за постъпили суми от договори за дарения към 30.06.2014г.

13. Справки за предоставени субсидии за провеждане на  спортни прояви към 30.06.2014г.

